Oznámenie Komisie Európskemu Parlamentu podľa článku 251 odsek 2 druhý pododsek Zmluvy o ES o spoločnom stanovisku Rady k prijatiu smernice Európskeho Parlamentu a Rady, ktorou sa ustanovujú technické požiadavky na plavidlá vnútrozemskej vodnej dopravy a ktorou sa zrušuje smernica Rady 82/714/EHS /* KOM/2006/0126 v konečnom znení - COD 1997/0335 */





[pic] | KOMISIA EURÓPSKYCH SPOLOČENSTIEV | Brusel, 14.3.2006 KOM(2006) 126 v konečnom znení 1997/0335 (COD) OZNÁMENIE KOMISIE EURÓPSKEMU PARLAMENTU podľa článku 251 odsek 2 druhý pododsek Zmluvy o ES o spoločnom stanovisku Rady k prijatiu smernice Európskeho parlamentu a Rady, ktorou sa ustanovujú technické požiadavky na plavidlá vnútrozemskej vodnej dopravy a ktorou sa zrušuje smernica Rady 82/714/EHS 1997/0335 (COD) OZNÁMENIE KOMISIE EURÓPSKEMU PARLAMENTU podľa článku 251 odsek 2 druhý pododsek Zmluvy o ES o spoločnom stanovisku Rady k prijatiu smernice Európskeho parlamentu a Rady, ktorou sa ustanovujú technické požiadavky na plavidlá vnútrozemskej vodnej dopravy a ktorou sa zrušuje smernica Rady 82/714/EHS 1. CHRONOLÓGIA Dátum predloženia návrhu EP a Rade (dokument KOM(1997) 644, konečná verzia - 1997/0335 (COD): | 9. december 1997 | Dátum stanoviska Európskeho hospodárskeho a sociálneho výboru: | 25.marec 1998 | Dátum predloženia stanoviska Európskeho parlamentu, prvé čítanie: | 20. október 1998 | Zmena právneho základu po nadobudnutí účinnosti Amsterdamskej zmluvy, ktorou sa zavádza pre sektor dopravy spolurozhodovací postup: | 1. máj 1999 | Dátum potvrdenia stanoviska Európskeho parlamentu prijatého v prvom čítaní: | 16. september 1999 | Dátum predloženia zmeneného a doplneného návrhu (dokument KOM(2000) 419, konečné znenie) | 19. júl 2000 | Dátum čiastočnej politickej dohody Rady týkajúcej sa normatívnej časti návrhu smernice: | 9. december 2004 | Dátum prijatia spoločného stanoviska (jednomyseľne): | 23. február 2006 | 2. CIEĽ NÁVRHU KOMISIE Zmenený a doplnený návrh smernice Európskeho parlamentu a Rady, ktorým sa mení a dopĺňa smernica 82/714/EHS zo 4. októbra 1982, ktorou sa stanovujú technické požiadavky na plavidlá vnútrozemskej vodnej dopravy, predložený Komisiou má za cieľ zosúladiť technické požiadavky Spoločenstva na zdokonalené normy pre plavbu na Rýne s cieľom ustanoviť jediný plán pre celú sieť európskych vodných ciest. Tento návrh by mal uľahčiť aj budúce prispôsobovanie týchto technických požiadaviek komitologickým postupom vo svetle technického pokroku a vývoja vyplývajúceho z práce iných medzinárodných organizácií, najmä Ústrednej komisie pre plavbu na Rýne (ÚKR). Vnútorný trh a rozvoj voľnej vnútrozemskej plavby na všetkých vodných cestách v EÚ si vyžadujú harmonizáciu alebo zosúladenie technických a bezpečnostných požiadaviek podľa najprísnejších noriem. To podporí nielen voľný pohyb tovaru, ale aj vysoké bezpečnostné, environmentálne a sociálne normy. Harmonizácia technických požiadaviek a vzájomné uznávanie osvedčení zároveň zlepší podmienky spravodlivej hospodárskej súťaže a vytvorí skutočne vyrovnané podmienky vnútrozemskej vodnej dopravy na jednotnom trhu. 3. KOMENTÁRE K SPOLOČNÉMU STANOVISKU MEDZI ROKMI 1999 A 2004 SA DISKUSIE V RADE OCITLI NA MŕTVOM BODE V DÔSLEDKU PROBLÉMU UMOžNENIA PLAVBY PO RÝNE PLAVIDLÁM S OSVEDčENIAMI SPOLOčENSTVA. ZATIAľ čO REVIDOVANÝ DOHOVOR O PLAVBE NA RÝNE PREDTÝM NEUMOžňOVALA UZNANIE OSVEDčENÍ NEVYDANÝCH šTÁTMI, CEZ KTORÉ PRETEKÁ RÝN, A BELGICKOM, SITUÁCIA SA ZMENILA PO PRIJATÍ A NADOBUDNUTÍ ÚčINNOSTI (1. DECEMBRA 2004) DODATKOVÉHO PROTOKOLU č. 7 K TOMUTO DOHOVORU. Keď sa takto vytvoril právny základ pre uznanie osvedčení vydávaných inými orgánmi ako tými štátmi, cez ktoré preteká Rýn, a Belgickom, Rada mohla dosiahnuť čiastočnú politickú dohodu o normatívnej časti návrhu smernice a o niekoľko mesiacov neskôr aj o texte príloh. Rada sa zhodla na hlavných líniách návrhu Komisie, pričom mierne upravila text niektorých článkov, buď v záujme vyjasnenia, alebo aby reagovala na obavy vyslovené niektorými členskými štátmi. Komisia zastáva názor, že tieto zmeny a doplnenia nemenia ciele jej návrhu. Znenie spoločnej pozície nepredstavuje len súčasné stanovisko Rady, ale zahŕňa aj takmer všetky zmeny a doplnenia z prvého čítania v Parlamente. Väčšina týchto zmien je formálna a vedie k nahradeniu slov, slovných spojení, odsekov alebo článkov. Napríklad bol prijatý pozmeňujúci a doplňujúci návrh Parlamentu nahradiť pevný termín, do ktorého členské štáty musia implementovať opatrenia potrebné na dosiahnutie súladu s touto smernicou, definovaním tohto termínu v závislosti odo dňa uverejnenia. Na tento účel boli do článku 3 ods. 1 písm. a), článku 5, ods. 5 písm.a), článku 8 ods. 1 a 2, článku 13 ods. 2 a 3, článkov 22, 23 a 25, ako aj do príloh vložené zmienky o nadobudnutí účinnosti smernice. Vzhľadom na to, že technický pokrok a vývoj vyplývajúci z práce iných medzinárodných organizácií, menovite ÚKR, sa počas „hibernácie“ smernice nezastavil, spoločná pracovná skupina odborníkov z členských štátov EÚ, ÚKR a Európskej komisie pracovala nepretržite od roku 2002 na úprave rozsiahlych technických príloh k smernici. Počas tejto procedúry sa text rozšíril o tri nové prílohy momentálne označené číslami 7, 8 a 9. Rada zahrnula výsledky tejto práce do spoločnej pozície. Rada tiež prijala úpravu Parlamentu, zapracovanú do zmeneného a doplneného návrhu Komisie, aby sa do zoznamu vymedzenia pojmov (príloha II, časť I, kapitola 1, článok 1.01, oddiel 19) vložil odkaz na plachetnicu určenú na prepravu osôb. Navyše do prílohy II k smernici bola pridaná nová kapitola o plachetniciach určených na prepravu osôb (príloha II, časť II, kapitola 15a) vypracovaná uvedenou skupinou odborníkov. Počet zmien, ktoré zaviedla Rada, je obmedzený a tieto zmeny sa považujú za zosúladené s cieľmi pôvodného návrhu Komisie a jej zmeneného a doplneného návrhu. (1) Najdôležitejšie zmeny sa týkajú článku 3, konkrétne „Povinnosti mať osvedčenie“ . Text tohto článku, ktorý ustanovuje ekvivalenciu medzi technickými požiadavkami definovanými v prílohe II k smernici a technickými požiadavkami stanovenými v aplikácii revidovaného dohovoru o plavbe na Rýne, je výsledkom hlbokých prípravných diskusií medzi Európskou komisiou a členskými štátmi EÚ, ktoré sú členmi ÚKR. Tento článok predstavuje základný kameň smernice, pretože zabezpečuje, aby osvedčenia vydané na základe smernice Spoločenstva zaručovali rovnaké práva plavby po Rýne ako osvedčenia vydané štátmi, cez ktoré preteká Rýn, a Belgickom. (2) Komisia môže podporiť zmenu a doplnenie článku 5, týkajúce sa „Rozšírených alebo obmedzených technických požiadaviek pre isté zóny“ s cieľom zohľadniť obavy niektorých členských štátov, ktoré by chceli mať možnosť neuplatňovať prechodné opatrenia stanovené v kapitole 24a prílohy II v prípadoch, keď by ich použitie viedlo k oslabeniu platných vnútroštátnych bezpečnostných noriem. (3) Článok 19, ktorý sa týka „Spôsobu práce výboru“ bol upravený tak, aby sa pridŕžal všeobecných pravidiel práce výborov v článkoch 3 a 7 rozhodnutia 1999/468/ES. (4) Z formálneho hľadiska Rada upravila návrh tak, aby vzniklo rekodifikované znenie nahrádzajúce smernicu 82/714/EHS. To znamená, že návrh obsahuje aj všetky články pôvodnej smernice, ktoré neboli zmenené a doplnené, a do textu bol včlenený nový článok 25, ktorý sa týka „Zrušenia smernice 82/714/EHS“ . (5) V novom článku 27, týkajúcom sa „Adresátov“ sa text upravil tak, aby smernica bola určená len tým členským štátom, ktoré majú vnútrozemské vodné cesty uvedené v článku 1 ods. 1. Komisia môže toto obmedzenie prijať. 4. ZÁVER Komisia sa z uvedených príčin nazdáva, že spoločné stanovisko prijaté jednohlasne 23. 2. 2006 nemení ciele a prístup jej návrhu, a preto ho môže podporiť, tým skôr, že spoločné stanovisko zohľadňuje zmeny a doplnenia navrhnuté Európskym parlamentom v prvom čítaní a zmenenú a doplnenú pozíciu Komisie. 5. VYHLÁSENIE KOMISIE Komisia pri príležitosti prijatia spoločnej pozície urobila jednostranné vyhlásenie (pozri prílohu I). PRÍLOHA I Vyhlásenie Komisie Pri implementovaní tejto smernice sa Komisia zaväzuje úzko spolupracovať s ÚKR, pokiaľ ide o úpravy príloh, aj pokiaľ ide o uplatňovanie smernice členskými štátmi, a zohľadňovať všetky iniciatívy vyvíjané ÚKR v tomto smere.